مدنیت و توریزم ناظیرلیگی‌نین بوتون موزه و تاریخی یئرلری‌نین سوسیال شبکه حساب‌لاری "https://turkishmuseums.com"  صحیفه‌سینده بیرلشدیریلدی.
موزه لری مارکا‌لاشدیرماق اوچون حیاتا کئچیریلن پروقرام سایه‌سینده ایستیفادچی‌لر باخماق ایسته‌دیک‌لری موزه ‌لر حاقیندا فیکیر و تکلیف‌لرینی بیرباشا عینی صحیفه‌ده بؤلوشه بیلرلر.
سوسیال و دیجیتال مئدیا‌داکی موزه تقدیماتی رابطه ایستراتژیسی‌نین معین ائدیلمه‌سیندن سونرا یارادیلان بیرگه شبکه‌ده، معلوماتلاندیریجی پایلاشما‌لارلا یاناشی تورکیه-‌ده کی موزه و اؤرن یئرلریله علاقه‌دار فوتوشکیل و ویدئولار دا یئر آلیب.
موزه لرین تانیدیلماسی اوچون ناظیرلیگین حاضیرلادیغی 9 قیسا ویدئو و نادیر اثرلرین فوتوشکیل‌لری "فیسبوک"،  "اینستاگرام"، "یوتوب"، " تویتر و تریپ ادوایز (Tripadvisor )حساب‌لاریندا ایستیفادچی‌لره تقدیم اولونور. موزه  حاقیندا داها 15 ویدئو حاضرلانیر.
موزه لرده و تاریخی یئرلرده پوسترلرده موبیل جیهازلاریندا QR  کودلارینی اوخودان ایستیفادچی‌لر   www.turkishmuseums.com  واسیطه‌سیله آنکت ده ایشتیراک ائده بیلرلر. ناظیرلیک بو رای و تکلیف‌لردن داها کیفیت‌لی موزه خیدمتی تقدیم ائتمک و دوزگون پلان‌لار حاضرلاماق اوچون ایستیفاده ائدیر.
